जिले में अवैध मेडिकल प्रैक्टिस हैल्थ डायरेक्टर, कलेक्टर आैर सीएमएचओ हाईकोर्ट तलब
43 झोलाछाप को नोटिस, 7 के बाद क्लीनिक व लैब बंद होंगे
जिले में अनधिकृत रूप से प्रैक्टिस कर रहे झोलाछाप डॉक्टरों की सूची देने के बावजूद कार्रवाई नहीं होने पर लगाई गई जनहित याचिका पर हाईकोर्ट ने हैल्थ डायरेक्टर, बिलासपुर कलेक्टर और सीएमएचओ को व्यक्तिगत रूप से उपस्थित होने के निर्देश दिए हैं। पिछली सुनवाई के दौरान स्वास्थ्य संचालक को शपथ पत्र प्रस्तुत कर बताने को कहा गया था कि अब तक ऐसे कितने लोगों पर कार्रवाई की गई है।
बिलासपुर के मधुकर द्विवेदी ने हाईकोर्ट में जनहित याचिका लगाई है, इसमें कहा गया है कि मरवाही ब्लाक में अवैध रूप से नर्सिंग होम और पैथोलैब का संचालन किया जा रहा है। स्वास्थ्य विभाग के उच्चाधिकारियों को इस बात की जानकारी है कि अवैध रूप से मेडिकल प्रैक्टिस करने के साथ लेबोरेटरी भी संचालित किए जा रहे हैं, बावजूद इस पर कोई कार्रवाई नहीं की जा रही है। याचिकाकर्ता ने बताया था कि 4 मई 2016 को बीएमओ को अनधिकृत रूप से संचालित नर्सिंग होम और जिम्मेदार लोगों के नामों की सूची भेजी गई थी, लेकिन अब तक कोई कार्रवाई नहीं की गई। हाईकोर्ट ने 7 फरवरी को हुई सुनवाई के बाद इस मामले में राज्य शासन व अन्य को नोटिस जारी कर 2 मार्च तक जवाब पेश करने के निर्देश दिए थे। साथ ही स्वास्थ्य संचालक और बिलासपुर के सीएमएचओ को शपथ पत्र प्रस्तुत कर बताने को कहा गया था कि अनधिकृत रूप से मेडिकल प्रैक्टिस कर रहे कितने लोगों के खिलाफ कार्रवाई की गई है। एक्टिंग चीफ जस्टिस प्रीतिंकर दिवाकर और जस्टिस संजय के अग्रवाल की बेंच ने सुनवाई के दौरान पाया कि नोटिस जारी करने के बावजूद राज्य शासन की तरफ से कोई पहल नहीं की गई है। हाईकोर्ट ने मामले के तथ्यों और परिस्थितियों को देखते हुए प्रदेश के हैल्थ डायरेक्टर, बिलासपुर के कलेक्टर और सीएमएचओ को 16 मार्च को व्यक्तिगत रूप से उपस्थित होने के निर्देश दिए हैं। इस अवधि में पिछली सुनवाई के दौरान दिए गए निर्देशों का सख्ती से पालन करने के लिए कहा गया है।
1. मिश्रा नर्सिंग होम, मरवाही
2. संस्कार पैथोलैब, मरवाही
3. ओम पैथोलॉजी, मरवाही
4. आदर्श पैथोलॉजी ,बरैहा
इन पर अवैध प्रैक्टिस
का है आरोप
ये हैं झोलाछाप
सुरेश सिंह, करहनी, देवनाथ पुरी, करहनी, संतोष सिंह,धीनौबी, जवाहर प्रसाद ,डंडिया, अमृत यादव, मालादांड, राम दयाल केंवट का भाई, मालादांड, छबी लाल, बगराल, रेवालाल पुरी, तेदूमुड़ा, पारस लोहारी, नवाटोरा, भीमसेन, कटरा, लखनू, मरवाही काच्छू, गनया, सोहन सिंह, कटरा, प्रदीप गुप्ता, सिवनी, प्रदीप जायसवाल, निमधा, आरपी तिवारी, दानी कुंडी, स्वरुप सिंह, दानी कुंडी, चांसी दवाखाना, दानी कुंडी, कोमल मिश्रा, भर्रीडाह, सुधीर जायसवाल, भर्रीडाह, सहदेव, भर्रीडाह, बंगाली दवाखाना, भर्रीडाह, हीरा जायसवाल, भर्रीडाह, संतलाल केवट, राजाडीह, कृत कुमार, ढीटोरा, संतराम प्रजापति, नरौर, रामलाल पनिका, नरौर, कन्हैया लाल जोगी, नरौर, बलदाऊ प्रसाद श्रीवास, चंगेरी, भेदी लाल, परासी, बी कर्मकार, मरवाही, सीएल बांधवा, मरवाही, आरएस यादव, मरवाही, अारएल रजक, मरवाही, एलआर ताम्रकार, मरवाही, विश्वास, मरवाही, संजय केने, मरवाही, सहदेव यादव, बरगवा, सिपाही लाल, खुरपा, दुबराज भोगराज, खुरपा, भोगराज, खुरपा, बेचूलाल ,करसीवा, छवि क्लीनिक, मरवाही।
सूची मुहैया करवाने के बाद भी नहीं की गई कार्रवाई
hin_Deva hin_Deva hin_Deva hin_Deva hin_Deva hin_Deva kas_Deva mag_Deva hin_Deva hin_Deva hin_Deva bho_Deva hin_Deva